Pap tyres en Pienk fietse | Voelgoed
Pap tyres en Pienk fietse	by Blogger - Charme Kriel / Mar 23, 2017 / 0 Kommentaar / Gelees deur 1642 mense.
Lisa het so maand terug een oggend wakker geword en voordat sy eens hallo sê was haar woorde: “Pappa gaan vir my 'n pienk fietsie koop, nê Mamma; met 'n helmet, nê Mamma?”
Net skielik het hierdie pienk fiets droom ontstaan en elke dag vra sy so ten minste 10 keer vir dié spesifieke pienk fietsie met ŉ helmet.
Die afgelope naweek was ons by ouma en oupa in Montagu en sowaar… daar haal oupa ŉ pienk fietsie met ŉ klokkie uit die stoorkamer uit. Nog nooit het ek Lisa so opgewonde gesien nie. Sy kon nie wag om te gaan “ry” nie. Sy het vir oupa ŉ groot soen gegee en daar is ons, met klokkie en al, die pad af om te gaan fietsry.
Toe ouma besluit om haar toe maar vir ŉ uur in die pad op en af te stoot, het sy weer gelag en haar gate uit geniet. Arme ouma se voorkop was vol liefdesdruppels en haar rug was die volgende dag styf, maar stoot het ouma gestoot.
Terwyl ek met my kamera staan en die hele petalje afneem, dink ek aan hoe simbolies fietsry kan wees. Dat ons soms so bitter graag iets wil hê. Dat ons weke of maande of jare vra daarvoor, bid daarvoor en wag daarvoor. Dan, as dit uiteindelik op ŉ skinkbord vir ons gegee word, wil ons nie die werk insit om die vrugte daarvan te pluk nie.
Dit het my ook laat dink aan die fiets met die pap wiel wat in ons garage vol stof staan. En dat ons soveel dinge in ons lewe het waarvoor ons voorheen gebid het, maar dat ons dit nou afskeep. Dat soveel van ons seëninge in die garage lê en stof opgaar.
Aan die einde van ŉ wilde eerste kwartaal voel my wiele ook bietjie pap en het ek verseker ŉ laag stof wat op my lê. Ek voel afgemat en kort weer bietjie ŉ polish. Wel, vandag gaan ek weer probeer fietsry. Ek gaan die regte fiets se wiel-oppomp vir my man los, maar my geestesfiets sal ek vandag weer ŉ slag bietjie Mr. Min.
Blogger - Charme Kriel Ek is 'n doodgewone, plat op die aarde, kaalvoetmamma van 'n wonderwerk babatjie wat op 28 weke gebore is. Haar storie het my inspireer om te begin blog en nou kan ek nie ophou nie. Lees meer oor haar by www.lisa28weekliefie.com.
Nuutste kommentaarPrediker 9 1 dag 12 ure gelede
Kleur 3 dae 6 ure gelede
moenie dooie vrese lewendig dink nie 3 dae 10 ure gelede
Geniet jou storie dis is so 5 dae 2 ure gelede
Dood 1 week 2 dae gelede
Hi Carina, jy kan 'n e-pos 1 week 3 dae gelede
Wie is jy? 1 week 6 dae gelede
hoe begin ek? 1 week 6 dae gelede
Haarverlies 2 weke 1 dag gelede
Clara Joubert 2 weke 2 dae gelede
As jou bootjie geskud word...Blogger - Suna PotgieterGelees deur 351 mense ‘n ‘Nerve racking experience’Blogger - Hannelie van NiekerkGelees deur 93 mense Wanneer mense dáár is vir mekaar...Blogger - Lynette BeerGelees deur 647 mense Nommer Sewe is gebore!Blogger - Annabelle LombardGelees deur 427 mense Vakansie tydBlogger - Hannelie van NiekerkGelees deur 118 mense GELOOF bloggers
God het jou persoonlikheid vir jou gegee vir 'n groter doelBlogger - Velia BassonGelees deur 66 mense Krag-emmertjieBlogger - Letitia PienewaldGelees deur 208 mense Mevrou Doeminie en die jong, jukkerige verliefdesBlogger - René van ZylGelees deur 212 mense VoorraadopnameBlogger - Jean van BiljonGelees deur 174 mense ʼn Huis wat verdeeld is, kan nie staan nieBlogger - Gina van StadenGelees deur 88 mense HUWELIK bloggers
Sy eie vrou skryf...adminGelees deur 4,543 mense Die enigste kandidaatBloggers - Marthinus en Bianca SteffenGelees deur 681 mense Baarde en soeneBloggers - Marthinus en Bianca SteffenGelees deur 590 mense Saam met skoonma op vakansieBloggers - Marthinus en Bianca SteffenGelees deur 2,456 mense Hande wat praatBlogger - Dorita Janse van RensburgGelees deur 1,206 mense OUERSKAP bloggers
Na Sy Beeld GeskapeBlogger - Marida SteurerGelees deur 1,030 mense ‘n Vriendin se pyn raak ‘n ma diep...Blogger - Liana SchönbornGelees deur 450 mense Van terrible 2’s na troublesome 3’sBlogger - Charme KrielGelees deur 121 mense ‘n Ma se engele...Blogger - Liana SchönbornGelees deur 987 mense Skreeuend bakleiBlogger - Hannelie van NiekerkGelees deur 136 mense LEEFSTYL bloggers
Jy KAN perfek wees!Blogger - Annien BothaGelees deur 251 mense Organiseer jou gesonde resepteBlogger - Annien BothaGelees deur 454 mense Menslike begeerte na “Aspoestertjie” gelukBlogger - Hanli BothaGelees deur 966 mense Gebruik jy meer jou linker of regterbrein?Blogger - Annien BothaGelees deur 2,059 mense Sysagte lippeBlogger - Marlene BoonzaaierGelees deur 1,441 mense Voelgoed blogsOns bied jou ’n splinternuwe Afrikaanse webjoernaal (voelgoed.co.za/blogs) waar 40 nuwe stemme weekliks oor geloofskwessies, huweliksake, kinders, gesondheid en baie ander onderwerpe ná aan ’n vrou se hart gesels. Of jy nou saam met hulle lag of huil: Wees verseker van sinvolle leesstof met ’n Christelike waardestelsel!